ᱮᱨᱱᱟᱠᱩᱞᱚᱢ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ

ᱮᱨᱱᱟᱠᱩᱞᱚᱢ ᱴᱟᱣᱩᱱ (ᱮᱨᱱᱟᱠᱩᱞᱚᱢ ᱠᱚᱧᱮ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ) (ᱥᱴᱮᱥᱚᱱ ᱠᱳᱰ: ERN) ᱫᱚ ᱮᱛᱚᱢ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱤᱫ NSG-3 ᱛᱷᱚᱠ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱠᱮᱨᱟᱞᱟ ᱨᱮᱱᱟᱜ ᱠᱚᱪᱤ ᱥᱚᱦᱚᱨ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱛᱟᱭᱚᱢ ᱱᱚᱣᱟ ᱫᱚ ᱠᱚᱪᱤ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱫᱤᱱᱟᱹᱢ ᱜᱮ ᱙᱐ ᱜᱚᱴᱟᱝ ᱴᱨᱮᱱ ᱪᱟᱞᱟᱜᱼᱟ ᱾ ᱑.᱐᱒ ᱠᱳᱴᱤ ᱥᱮᱨᱢᱟᱠᱤᱭᱟᱹ ᱯᱟᱥᱮᱱᱡᱟᱨ ᱥᱟᱶ, ᱮᱨᱱᱟᱠᱩᱞᱚᱢ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱚᱴᱴᱟᱭᱚᱢ ᱞᱟᱭᱤᱱ ᱠᱷᱚᱱ ᱥᱮᱱᱚᱜ ᱞᱟᱹᱜᱤᱫ ᱮᱨᱱᱟᱠᱩᱞᱚᱢ ᱨᱮ ᱢᱩᱬᱩᱛ ᱥᱴᱚᱯ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾

ᱪᱟᱪᱞᱟᱣ
ᱱᱚᱣᱟ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱨᱮᱞᱣᱮ ᱴᱚᱴᱷᱟ ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ 'ᱮ-ᱜᱨᱮᱰ' ᱥᱴᱮᱥᱚᱱ ᱠᱟᱱᱟ ᱾

ᱚᱱᱚᱝ
ᱠᱚᱪᱤᱴᱮᱥ ᱠᱚ ᱛᱟᱞᱟ ᱨᱮ, ᱱᱚᱣᱟ ᱥᱴᱮᱥᱚᱱ ᱫᱚ "ᱮᱨᱱᱟᱠᱩᱞᱚᱢ ᱠᱚᱧᱮ" ᱟᱨᱵᱟᱝ "ᱠᱚᱧᱮ" ᱢᱮᱱᱛᱮ ᱵᱟᱰᱟᱭᱚᱜᱼᱟ ᱪᱮᱫᱟᱜ ᱥᱮ ᱱᱚᱣᱟ ᱮᱨᱱᱟᱠᱩᱞᱚᱢ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱣᱟ  ᱠᱷᱚᱱ ᱵᱷᱮᱜᱟᱨ ᱞᱟᱹᱜᱤᱫ, ᱡᱟᱦᱟᱸ ᱫᱚ "ᱮᱨᱱᱟᱠᱩᱞᱚᱢ ᱮᱛᱚᱢ" ᱟᱨᱵᱟᱝ "ᱮᱛᱚᱢ" ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱮᱨᱱᱟᱠᱩᱞᱚᱢ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱥᱤᱢᱟᱹ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱠᱚᱨᱮ ᱥᱮᱱᱚᱜ ᱞᱟᱹᱜᱤᱫ ᱱᱚᱣᱟ ᱫᱚ ᱢᱤᱫ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱟᱱᱟ ᱾ ᱮᱨᱱᱟᱠᱩᱞᱚᱢ ᱨᱮᱱᱟᱜ ᱢᱩᱬᱩᱛ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱠᱟᱱᱟ ᱾

ᱴᱷᱟᱶ
ᱮᱨᱱᱟᱠᱩᱞᱚᱢ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱚᱞᱩᱨ ᱟᱨ ᱠᱟᱪᱮᱨᱤᱯᱟᱰᱤ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱱᱚᱣᱟ ᱴᱚᱴᱷᱟ ᱨᱮ ᱥᱴᱮᱥᱚᱱ ᱢᱮᱱᱟᱜ ᱠᱷᱟᱹᱛᱤᱨ ᱠᱚᱧᱮ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱡᱟᱦᱟᱸ ᱫᱚ ᱢᱟᱲᱟᱝ ᱮᱨᱱᱟᱠᱩᱞᱚᱢ ᱠᱚᱧᱮ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱛᱟᱦᱮᱸᱫ ᱾ ᱴᱚᱴᱷᱟ ᱨᱮᱱ ᱦᱚᱲ ᱫᱚ ᱱᱤᱛᱚᱜ ᱦᱚᱸ ᱱᱚᱶᱟ ᱴᱚᱴᱷᱟ ᱫᱚ ᱠᱚᱧᱮ ᱥᱴᱮᱥᱚᱱ ᱠᱚ ᱢᱮᱛᱟᱜ ᱠᱟᱱᱟ ᱾

ᱢᱩᱬᱩᱛ ᱵᱚᱞᱚᱱ ᱫᱩᱣᱟᱹᱨ ᱫᱚ ᱠᱚᱪᱮᱨᱤᱯᱟᱰᱤ ᱥᱩᱨ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ, ᱡᱚᱠᱷᱚᱱ ᱢᱤᱫᱴᱟᱹᱝ ᱦᱩᱰᱤᱧ ᱥᱟᱢᱟᱝ ᱵᱚᱞᱚᱱ ᱫᱩᱣᱟᱹᱨ ᱫᱚ ᱮᱥ.ᱟᱨ.ᱮᱢ. ᱨᱳᱰ ᱨᱮ ᱢᱮᱱᱟᱜᱼᱟ ᱾ ᱵᱟᱱᱟᱨ ᱥᱮᱱᱚᱜ ᱵᱚᱞᱚᱱ ᱫᱩᱣᱟᱹᱨ ᱫᱚ ᱵᱟᱱᱟᱨᱡᱤ ᱨᱳᱰ ᱠᱷᱚᱱ ᱓᱐᱐ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱮᱢ.ᱡᱤ. ᱨᱳᱰ, ᱢᱮᱱᱠᱟ, ᱯᱷᱳᱨᱴ ᱠᱳᱪᱤ ᱟᱨ ᱢᱚᱴᱴᱚᱱᱪᱮᱨᱤ ᱴᱚᱴᱷᱟ ᱠᱷᱚᱱ ᱦᱤᱡᱩᱜ-ᱥᱮᱱᱚᱜ ᱥᱟᱱᱟᱢ ᱥᱤᱴᱤ ᱵᱟᱥ ᱨᱩᱴ, ᱵᱟᱱᱟᱨᱡᱤ ᱨᱳᱰ ᱨᱮ ᱠᱚᱧᱮ ᱳᱵᱚᱨ ᱵᱨᱤᱡᱽ ᱨᱮᱱᱟᱜ ᱵᱟᱱᱟᱨ ᱯᱟᱦᱴᱟ ᱨᱮ, ᱠᱚᱧᱮ ᱟᱨ ᱞᱤᱥᱤ ᱦᱚᱥᱯᱤᱴᱟᱞ ᱵᱟᱥ ᱥᱴᱚᱯ ᱨᱮ ᱛᱤᱸᱜᱩᱭᱟ ᱾ ᱠᱚᱪᱤ ᱢᱮᱴᱨᱚ ᱨᱮᱱᱟᱜ ᱴᱟᱣᱩᱱ ᱦᱚᱞ ᱢᱮᱴᱨᱚ ᱥᱴᱮᱥᱚᱱ ᱫᱚ ᱥᱟᱢᱟᱝ ᱵᱚᱞᱚᱱ ᱫᱩᱣᱟᱹᱨ ᱠᱷᱚᱱ ᱓᱐᱐ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱟᱨᱦᱚᱸ ᱧᱮᱞ ᱢᱮ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ
ᱛᱷᱚᱠ:ᱠᱚᱪᱤ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ